***Азия оҕолорун оонньуулара***

***Азия оҕолорун оонньуулара***

**Чинчийиим темата- А**зия о5олорун оонньуута

**Чинчийиим сыала**- Оҕону спордунан сэҥээрдии, чөл олохтоох спорду таптаан улаатарыгар итии. Билиҥҥи сайдыылаах кэмҥэ оҕону сайыннарыыга оҕо доруобуйатын, этин-хаанын эрчийии бастакы миэстэҕэ турарынан,тыа сиригэр спорт уонна физкультура сайдыытын кэҕүлээһин.

**Чинчийиим** **соруктара-** Азия оҕолорун оонньуутун туһунан матырыйааллары хомуйуу.

-Спортивнай онньуулар көрүҥнэрин үөрэтии.

-Спортка аналлаах литератураны ааҕыы.

-Дьокуускай куораппыт баараҕай тутууларын билии.

 **Киириитэ**

 Азиаттар оонньуулара диэн тугуй? Боотурдар ыһыахтара (күрэхтэһиилэрэ). Азия олохтоохторун бырааһынньыктара. Эйэ түһүлгэтэ. Азиаттар хаспытый? Орто дойдуга 6,7 миллиард киһи олорор. Киһи аймах аҥаара азиаттарбыт. Сахалар түүр омукпут. Аан дойду 1 миллиард киһитэ — түүр омук. Онон биһиги элбэхпит... (Азия — Аас ийэ... Аас ийэ оҕолоробут...)

 Уот. Саха норуотугар уот туһунан сомоҕо-домоҕо чаҕылхай этии тыл баар. Ол маннык. Түҥ былыр, уота умуллубут ыал атын алаастан уот ыла барар эбит. Ол иһин тиэтэйэ-саарайа сылдьар, кылгас кэмҥэ кэлбит, сып-сап тэскилиир киһини "уот ыла кэллиҥ", "уот ыла сылдьаҕын", "уот ылан бардыҥ дуу?" диир эбиппит... Саха омук уот иччитигэр оннук сүгүрүйэр, ас кээһэр, сиэр-туом толорор, санаатын ыраастанар, уот иччитиниин кэпсэтэр буолбут...

 Олимпиада. Олимпиийскай оонньуулар уоттарын күн уотуттан сиэркилэ таас нөҥүө уот кыымын буруолатан саһаҕа уматан ылаллар эбит.

Бу уокка сүгүрүйүү итэҕэлиттэн үйэлээх үгэс үөскээбит. Олимпиаданы Риимҥэ гректэр төрүттээбиттэр эбит.

**Азия оҕолорун бастакы оонньуута**.

 СР бастакы бэрэсидьиэнэ М.Е.Николаев Азия оҕолорун сомоҕолуур сыалтан бу сүҥкэн толкуйун (идиэйэтин) олоххо киллэрбитэ. Итиэннэ биһиэхэ, саха омукка эрэ баар, түһүлгэлээн күөн көрсөр, эйэлээхтик күрэхтэһэр, төрүт (национаальнай) көрүҥмүт — хапсаҕай, мадьыны (мас тардыһыы), атах оонньуута уонна халбас харата аан дойду таһымыгар тахсыан хайаан да баҕарбыт буолуохтаах?!.

1996 сыл атырдьах ыйын 10-17 күннэригэр Дьокуускайга бастакы "Азия оҕолорун оонньуута" буолбута. Бу оонньуу сыала: Олимпиийскай оонньуулар 100 сыллаах юбилейдарыгар, опыт атастаһыыга, чэгиэн-чэбдик буолууга, итиэннэ эйэҕэ анаммыта.

12,500 киһи киирэр стадиона, спорт дыбарыаһа, сабыылаах муус катуога тутуллубуттара. 10 дойдуттан — 259 спортсмен, 58 — тренер 8 көрүҥҥэ күрэхтэспиттэрэ. Атлаантаттан кэлбит олимпиийскай оонньуу уотуттан маннааҕы фаакелы умаппыттара.

Саха сирэ — 1, Бурятия — 2, Таиланд — 3 миэстэлэри үллэстибиттэрэ.

 **Азия оҕолорун иккис оонньуута**.

 2000 сыллаахха бу олус суолталаах түһүлгэ эмиэ Дьокуускайга буолбута.

1178 спортсмен, 194 тренер, 460 судьуйа 13 тас дойдуттан уонна 23 судьуйа Арассыыйа регионнарыттан кыттыбыттара. Спорт 16 көрүҥэр 38 хамаанда күрэхтэспиттэрэ.

Түмүгэр Саха Республикатын хамаандата — 1, Кытай (КНДР) хамаандата — 2, Ииндийэ хамаандата — 3 миэстэ буолбуттара.

 **Азия оҕолорун үһүс оонньуута**.

 2004 сыллаахха Азия оҕолорун оонньуутун аһыллыытыгар, саха олоҕун көрдөрөр култуурунай программа арыллыытыгар Айыллыы диэн композиициябынан туруорбуттар. Спортсменнар параадтарын кэнниттэн, 1278 спортсмен, 265 тренер, 460 судьуйа 18 тас дойдуттан уонна 28 судьуйа Арассыыйа регионнарыттан кыттыбыттара. Спорт 17 көрүҥэр 38 хамаанда күрэхтэспиттэрэ.

Түмүгэр Саха Республикатын хамаандата — 1, Казахстан хамаандата — 2, Саха сирэ иккис хамаандата— 3 миэстэ буолбуттара.

 **Азия оҕолорун төрдүс оонньуута**

2008 сылга, от ыйын 3 күнүгэр Азия оҕолорун оонньуутугар, аһыллыы дьүһүйүүтүн тиэмэтэ "Олоҥхо",

 Дьокуускайга, Нерюнгриига, Миирнэйгэ ыытыллар оонньууну Арассыыйа 62 мөлүйүөн уонна "Планета спорт" диэн телеканаал нөҥүө Европа, Америка, Азия олохтооҕо тэлэбиисэринэн көрбүт. Бу оонньууга 2000 спортсмен кыттыыны ылбыт.

 Уот ылыы. 2008 сыл, кулун тутар ыйга Дьааҥы улууһугар Азия оҕолорун төрдүс оонньуутугар анаан уотун ылыы буолбут. Бу улахан мероприятие церемониятын сценаарийыгар толкуйдар наадалар.

Сахалыы майгы. Дьокуускайга ыытыллар Азия оҕолорун оонньуута — саха норуотун биир фундаментаальнай ситиһиитэ!

**Бэһис Азия оҕолорун оонньуута**

 Оонньууларга 28 дойду кытынна, 3 тыһыынча кэриэтэ киһи. Саха Республиката бастаабыта барыбыт сүргэбитин көтөхтө. Элбэх бөдөҥ саҥа объектар туһаҕа киирдилэр. Ол иһигэр «Триумф» спортивнай киин, «Чолбон» бассейн, «Дохсун» сабыылаах футбольнай манеж, «Модун» саха национальнай спортивнай көрүҥнэрин киинэ уо.д.а. Норуоттар икки ардыларынааҕы таһымнаах саҥа аэровокзал ити оонньуулары көрсө аһылынна. Бу барыта республика кэскилэ – оҕолор, ыччат чөл олохтоох, доруобай буоларыгар сүдү суолталаах тутуулар. 3178 спортсмен, 496 тренер, 760 судьуйа 27 ттас дойдуттан уонна 16 Арассыыйа регионнарыттан кыттыбыттара. Спорт 22 көрүҥэр 43хамаанда күрэхтэспиттэрэ.

Түмүгэр Саха Республикатын хамаандата — 1, сибирский федеральный округхамаандата — 2, казахстан— 3 миэстэ буолбуттара

 **Кыттыын ылбыт дойдулар**

|  |  |  |  |  |  |  |
| --- | --- | --- | --- | --- | --- | --- |
|  | **1** **1996**  | **2** **2000**  | **3** **2004**  | **4** **2008**  | **5** **2012**  | **6****2016**  |
| Дойдутун ахсаана  | 10  | 13  | 27  | 43  | 28  | 38  |
| Спорт көрүҥэ  | 8  | 16  | 17  | 18  | 22  | 22  |
| Миэстэтэ |
| 1  | Саха сирэ  | Саха сирэ  | Саха сирэ  | Саха сирэ  | Саха сирэ  |  |
| 2  | Бурятия  | Кытай  | Казахстан  | Таиланд  | Сиб фед округ  |  |
| 3  | Таиланд  | Индия  | Саха сирэ 2 хам.  | Китай  | Казахстан  |  |

**Азия оҕолоро норуоттар икки ардыларынааҕы**

**6-с спортивнай оонньуу көрүҥнэрэ**

 Баскетбол, бокс, волейбол, көҥүл тустуу, дзюдо, кураш, чэпчэки атлетика, мас-рестлинг, остуол тенниһэ, пауэрлифтинг, харбааһын, буулдьанан ытыы, самбо, оҕунан ытыы, стендэҕэ ытыы, тхэквондо, футбол, хапсаҕай, художественнай гимнастика, саахымат, дуобат, сахалыы ыстаныылар.

 СӨ спорка миниистирэ Михаил Гуляев сүрүннээн Саха сирин хамаандата хайдах бэлэмнэнэ сылдьарыгар тохтоото. Санатан эттэххэ, оонньуулары бэлэмнээн уонна тэрийэн ыытар дойду буоларбыт быһыытынан, күрэхтэһиигэ икки хамаанданы туруорарбыт көҥүллэммитэ. Ол быһыытынан Саха сириттэн спорт 22 көрүҥэр барыта — 446 спортсмен кыттыаҕа. Бүтэһиктээх састаап бэс ыйын 1 күнүгэр диэри быһаарыллыахтаах. Хамаандалар бэлэмнэниилэригэр үрдүк таһымнаах исписэлиистэр ыҥырыллан үлэлэһэ сылдьаллар, бэлэмнэнии үлэтэ былаан быһыытынан баран иһэр.

 Оттон “Азия оҕолоро” норуоттар икки ардыларынааҕы спортивнай оонньуулар дириэксийэлэрин салайааччыта Владимир Максимов, оонньуулары тэрийэн ыытыыга анаан 11 хамыыһыйа тэриллэн, билигин үлэлэрин үгэнигэр сылдьалларын эттэ.

 Көрсүһүүнү иилээн-саҕалаан ыыппыт “Спорт Якутии” хаһыат редактора Александр Посельскай: “Төһө-хачча мэтээли ылыыга билгэлээһин баар дуо?” – диэн ыйытыытыгар миниистир: “Биһиги бэйэбит күүстээх уонна мөлтөх өрүттэрбитин билэбит. Оҕолор дии санаан, кинилэргэ улахан соруктары туруорбаппыт. Ким күүстээх – ол кыайдын!” — диэн хоруйдаата.

 Ити курдук сүрүн салайааччылар кылгас киирии тылларын кэнниттэн ыйытыыларга хоруйдааһыннар саҕаланнылар. Олортон кылгастык билиһиннэрдэххэ, “Оонньуу кылаабынай судьуйатынан Үрдүкү спортивнай маастарыстыба оскуолатын дириэктэрин солбуйааччы, норуоттар икки ардыларынааҕы категориялаах судьуйа Семен Чердоновы – сотору буолуохтаах тэрийэр хамыыһыйа мунньаҕар туруорсуохпут. Оттон кылаабынай сэкирэтээринэн – “Чолбон” бассейн дириэктэрэ Семен Говоровы аныахпыт”, — диэн хоруйдаата М.Д.Гуляев.

 “Кыайыылаахтарга бириэмийэлэр көрүллэллэр дуо?” – диэн ыйытыыга миниистир: “Ити туһунан этэр билигин эрдэ буолуо. Оҕолор бириэмийэ туһугар буолбакка, төрөөбүт дойдуларын, өрөспүүбүлүкэлэрин, улуустарын туһугар кыттыахтаахтар, патриот буолуохтаахтар” — диэн чопчу-бааччы эппиэттээтэ.

 Оонньуу тоҕо Дьокуускайга эрэ ыытылларын туһунан ыйытыыга, билигин өрөспүүбүлүкэбит киин куората ханнык баҕарар улахан таһымнаах тэрээһини ыытар кыахтааҕын, онуоха ирдэбилгэ эппиэттиир тутуулар баар буолбуттарын санаттылар. “Азия оҕолорунан” сибээстээн тупсаран оҥорууга туох үлэ ыытылларын туһунан ыйытыыга А.Ю.Соловьев: “Куорат уулуссаларын өрөмүөннээһин, 77 объегы тупсаран оҥоруу, кырааскалааһын, көҕөрдүү үлэлэрэ ыытыллыахтара”, — диэн хоруйдаата.

 Санатан эттэххэ, “Азия оҕолоро” норуоттар икки ардыларынааҕы 6-с спортивнай оонньууларга 38 дойду хамаандата кыттарга баҕалааҕын биллэрдэ.

 **Спортивнай күрэх көрүҥнэрэ**

|  |  |  |  |  |  |  |
| --- | --- | --- | --- | --- | --- | --- |
|  | **1996****8**  | **2000****16**  | **2004 17**  | **2008****18** | **2012****22**  | **2016****22**  |
| БаскетболБоксВолейболКөҥүл тустуу Гимнастика спортивнаяГимнастика художествеДзюдоКураш Лёгкая атлетикаМас-рестлинг настольный теннисПауэрлифтингХарбааһын Пулевая стрельбаСтендовая стрельбаОҕунан ытыы Тхэквондо ФутболХапсагай ШахматыШашкиСаха нац атах оонньуута  | -+-+--+-+-+\_\_\_\_+\_-\_++-  | +++++++ \_+++- ---+--++++ | +++++++-++++----++-+++ | +++++++-++++-+-+-+++++ | ++++++++++++++++++++++ | ++++++++++++++++++++++ |

 **Түмүк**

 Аан дойду Азия оҕолорун күрэҕэ быйыл алтыс Саха Сиригэр бүтэһик сылын ыытыллар. Ол кэмнэр усталарыгар элбэх оҕо ыра санаата туоллаҕа. Спорт араас көрүҥнэригэр сүдү улахан баараҕай тутуулар тутулуннулар. Дьокуускай куораппыт тубуста,киэркэйдэ. Бу балысханнаах олоххо эдэр ыччат спордунан дьарыктанан чөл олохтоох буоларыгар сүҥкэн кылаат буолар. Оҕо кыра эрдэҕиттэн спорду сэҥээрэн таптаан улаатарыгар иитэр. Этин –хаанын доруобуйатын бастакы миэстэҕэ туруорарын ситиһэр.

 Алтыс Азия оҕолорун күрэҕэр ким күүстээх, сытыы, сымса ол кыайдын!

Туһаныллыбыт литература

1. Кэскил, Юность севера хаһыаттар.
2. Кыым хаһыаттар.
3. Саха Сирэ хаһыаттар.
4. Интернет.